मगधम में बिखरेंगे कला के रंग
पलोड कंपाउंड विठ्ठल नगर स्थित मगधम इंटरनेशनल स्कूल में रविवार को ड्राइंग प्रतियोगिता में अनेक स्कूलों के स्टूडेंट्स अपनी कला के रंग बिखेरेंगे। मगधम इंटरनेशनल स्कूल एवं मीडिया पार्टनर दैनिक भास्कर द्वारा आयोजित यह प्रतियोगिता सुबह 9 बजे से 11 बजे तक आयोजित होगी। इस प्रतियोगिता के लिए करीब 500 रजिस्ट्रेशन हुए हैं।
प्रतियोगिता में ये प्रतिभागी खूबसूरत चित्रकारी के जरिए जहां प्रतिभा दिखाएंगे, वहीं प्रतिभाशाली छात्र-छात्राओं काे अपना भविष्य संवारने का मौका भी मिलेगा। चित्रकला प्रतियोगिता में 3 साल के बच्चों से लेकर 14 वर्ष की उम्र तक के छात्र-छात्राएं भाग ले रहे हैं। इस प्रतियोगिता के माध्यम से प्रतिभाओं को स्कॉलरशिप व नगद पुरस्कार से नवाजा जाएगा। इस प्रतियोगिता में सभी स्कूलों के बच्चे भाग ले रहे हैं। स्कूल संचालक सोमिल पलोड ने बताया कि ड्राइंग प्रतियोगिता तीन श्रेणियों में रखी गई है।
hin_Deva hin_Deva hin_Deva